**9. melléklet a 3/2019. (VI.5.) számú rendelethez**

**1. Máriakéménd Község területén telepítésre javasolt (őshonos és honos) fafajok:**

|  |  |  |
| --- | --- | --- |
|  | **magyar név** | **latin név** |
| 1. | mezei juhar | Acer campestre |
| 2. | korai juhar | Acer platanoides |
| 3. | tatárjuhar | Acer tataricum |
| 4. | közönséges gyertyán | Carpinus betulus |
| 5. | szelídgesztenye | Castanea sativa |
| 6. | sajmeggy, törökmeggy | Cerasus mahaleb |
| 7. | bükk | Fagus sylvatica |
| 8. | magas kőris | Fraxinus excelsior |
| 9. | virágos kőris (gömb kőris) | Fraxinus ornus, Fraxinus ornus ’Mecsek’ |
| 10. | magyar kőris | Fraxinus angustifolia ssp. pannonica |
| 11. | vadalma | Malus sylvestris |
| 12. | zelnicemeggy, májusfa | Padus avium |
| 13. | mandula | Prunus dulcis |
| 14. | vadkörte | Pyrus pyraster |
| 15. | csertölgy | Quercus cerris |
| 16. | kocsánytalan tölgy | Quercus petraea |
| 17. | molyhos tölgy | Quercus pubescens |
| 18. | kocsányos tölgy | Quercus robur |
| 19. | fehér fűz | Salix alba |
| 20. | őshonos berkenye fajok | Sorbus sp., Sorbus aria, Sorbus aucuparia, Sorbus torminalis, Sorbus domestica |
| 21. | kislevelű hárs | Tilia cordata |
| 22. | nagylevelű hárs | Tilia platyphyllos |
| 23. | ezüsthárs | Tilia tomentosa |
| 24. | hegyi szil | Ulmus glabra |
| 25. | vénic szil | Ulmus laevis |
| 26. | mezei szil | Ulmus minor |

**2. Ültetési és fapótlási szabályok**

*1. Beépítésre szánt területen a telekhatárok és a növények között:*

1.1 Szőlő, valamint 3,0 m-nél magasabbra nem növő gyümölcs- és egyéb cserje (élősövény) esetében 1,0 m

1.2 3,0 m-nél magasabbra növő gyümölcs- és egyéb cserje, valamint bármilyen fa esetében 2,0 m

*2. Beépítésre nem szánt területen a telekhatárok és a növények között:*

2.1 gyümölcsfa-iskolai nevelés alatt álló növény, továbbá szőlő, köszméte (egres), ribiszke-, josta- és málnabokor, valamint 1,0 m-nél magasabbra nem növő dísz- vagy védelmi szerepű cserje (élősövény) esetében  
0,8 m

2.2 minden egyéb gyümölcsbokor (pl. mogyoró), továbbá birs, naspolya és birsalanyra oltott körtefa, valamint 3,0 m-nél magasabbra nem növő dísz- vagy védelmi szerepű cserje (élősövény) és – a 2.3-2.4 pontokban nem szereplő – fa esetében 2,0 m

2.3 kajszi- és cseresznyefa, valamint vadalanyra oltott alma- és körtefa esetében 4,0 m

2.4 3,0 m-nél magasabbra növő dísz- vagy védelmi szerepű cserje (élősövény), továbbá dió- és gesztenyefa, valamint 5,0 m-nél magasabbra növő fa esetében 5,0 m

*3. Közút területén az építési területük határai és a növények között, a fentiektől eltérően:*

3.1 cserjék és 3,0 m-nél magasabbra nem növő fák esetében 1,5 m

3.2 3,0 m-nél magasabbra növő fák esetében 2,5 m

*4. Fapótlás szabályai*

4.1 A település területén mellmagasságban 15 cm törzsátmérőt elérő, vagy meghaladó fa kivágása – a gyümölcsfa kivételével – csak engedéllyel történhet.

4.2 A kivágott fát pótolni kell.

4.3 Fapótlásként annyi előnevelt fát kell ültetni, hogy azok törzsátmérőjének összege a kivágott fák törzsátmérőjének összegét legalább 20%-al meghaladja.

4.4 A törzsátmérőt a terepszinttől számított 1 m magasságban kell mérni és számítani.

4.5 A fapótlási kötelezettséget legalább 3 cm törzsátmérőjű fákkal kell teljesíteni.

4.6.Fapótlás ne történjen idegenhonos és invazív jellegű fafajokkal.